OpenLLM-France/wikimedia huggingface dataset:
# Cinemes Girona

Els Cinemes Girona són una sala d'exhibició cinematogràfica oberta el 10 de març del 2010 al 175 del carrer de Girona de Barcelona, al peu del barri de Gràcia. Destaca per projectar films en versió original, independents i d'autor i per apostar pel doblatge i els subtítols en català.
Inicialment, van obrir el 1936 amb el nom de Cine New York. D'aleshores ençà ha rebut diversos noms i sofert diverses remodelacions. L'última va ser el 2009, quan Toni Espinosa i sis altres individus van assabentar-se que la sala es veuria forçada a tancar i van decidir de donar-li una vida nova. Actualment, Espinosa és el director dels Cinemes Girona.
Al llarg de l'any acull diverses mostres de cinema, com ara la Mostra de Cinema Dia de Brasil, el Festival de Cinema i Drets Humans, el Festival Internacional de Cinema del Medi Ambient, l'Asian Film Festival Barcelona, l'Americana Film Fest i El Meu Primer Festival de Cinema.
Des del 2013, ofereixen 1 000 abonaments anuals a un preu reduït de 65 €. Aquesta promoció pretén motivar la població a anar més sovint al cinema, amb èmfasi en el jovent. El 2022, l'actor David Verdaguer va protagonitzar tres spots com a campanya d'aquests abonaments.
El 2022, van rebre el Premi Pepón Coromina per la tasca de difusió cultural que duen a terme.

## Referències

* 1 2 Plantada, Esteve. «El cinema i l’experiència mes enllà de l’entreteniment». El Temps de les Arts, 04-08-2021. [Consulta: 5 gener 2023].
* 1 2 3 Salvà, Bernat. «Els cinemes Girona reben el Premi Pepón Coromina». El Punt Avui, 14-07-2022. [Consulta: 5 gener 2023].
* 1 2 «Aquest juliol, tot un any de pel·lícules». Catorze. [Consulta: 5 gener 2023].
* ↑ «Cinemes Girona». Catalunya.com. Arxivat de l'original el 2021-10-28. [Consulta: 5 gener 2023].
* ↑ Degà, Abel. «Toni Espinosa: “Les sales de cinema han d’estar lligades a la ciutat i als seus debats”». Tot Barcelona, 09-08-2021. [Consulta: 5 gener 2023].
* ↑ «Les problemàtiques socials, focus de la 2a Mostra de Cinema Dia de Brasil». Ara Balears, 09-09-2015. [Consulta: 5 gener 2023].
* ↑ «El Festival de Cine y Derechos Humanos premia ‘#La Plataforma’, sobre la PAH» (en castellà). El País [Madrid], 25-05-2013. ISSN: 1134-6582.
* ↑ «FiCMA - Festival Internacional de Cinema de Medi Ambient». Xarxanet, 18-10-2016. [Consulta: 5 gener 2023].
* ↑ Gironès, Oriol. «Neix Casa Asia Film Week a Barcelona». Casa Àsia, 03-05-2011. [Consulta: 5 gener 2023].
* ↑ Pongiluppi, Laia. «El Meu Primer Festival, cinema pels més menuts». Núvol, 05-11-2022. [Consulta: 5 gener 2023].
* ↑ «Cinemas Girona vuelve a apostar por su bono cultural a 65€» (en castellà). Fotogramas, 11-07-2022. [Consulta: 5 gener 2023].
# Chirixalus

Chirixalus és un gènere de granotes de la família Rhacophoridae que es troba a l'Àsia oriental i meridional.

## Taxonomia

* Chirixalus ananjevae
* Chirixalus cherrapunjiae
* Chirixalus doriae
* Chirixalus dudhwaensis
* Chirixalus eiffingeri
* Chirixalus hansenae
* Chirixalus laevis
* Chirixalus nongkhorensis
* Chirixalus palpebralis
* Chirixalus punctatus
* Chirixalus romeri
* Chirixalus shyamrupus
* Chirixalus simus
* Chirixalus vittatus

## Referències

* IUCN (anglès)
# Chirixalus cherrapunjiae

Chirixalus cherrapunjiae és una espècie d'amfibi que viu a l'Índia i, possiblement també, a Bangladesh i Myanmar.

## Referències

* Sengupta, S. & Bordoloi, S. 2004. Chirixalus cherrapunjiae. Llista Vermella d'Espècies Amenaçades de la UICN 2006. Consulta: 8 d'abril del 2008.
# Choosing Children (documental)

Choosing Children és un documental nord-americà de Debra Chasnoff de 1985, filmat amb la seva parella en aquell moment, Kim Klausner. Va ser un pel·lícula sobre les mares lesbianes i les seves famílies.
La pel·lícula mostrava sis famílies amb mares lesbianes, els fills de les quals es van incorporar a la família mitjançant l'adopció, la inseminació de donants, la criança d'acollida i les relacions anteriors. criança i criança a la comunitat LGBTQ.

## Referències

* 1 2 «Filmmakers» (en anglès). New Day Films. Arxivat 2022-02-20 a Wayback Machine. «Còpia arxivada». Arxivat de l'original el 2022-02-20. [Consulta: 26 octubre 2022].
* 1 2 «Grandpa Dick, Welcome to the Revolution» (en anglès). HuffPost, 11 December 2006.
* 1 2 «'Choosing Children' showcases pioneering lesbian films». Philadelphia Gay News, September 23, 2010.
* ↑ Weston, Kath. Families We Choose: Lesbians, Gays, Kinship (en anglès). Columbia University Press, 15 October 1997, p. 165. ISBN 978-0-585-38090-2.
* ↑ «Perspective on a gay film festival». The Boston Globe, June 17, 1985, p. 23.

## Enllaços externs

* Choosing Children a YouTube
# Tresbœuf

Tresbœuf (en bretó Trevo) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.120 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 855 | 916 | 860 | 856 | 878 | 926 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995- | Annie Moutel | Divers droite |
# Safareig de la Nòria

El Safareig de la Nòria és una obra de la Sénia (Montsià) inclosa a l'Inventari del Patrimoni Arquitectònic de Catalunya.

## Descripció

Safareig públic municipal. Ocupa l'edifici que l'aixopluga, un solar molt estrat a l'altura del carrer i eixamplat a l'interior. L'extrem posterior dona al cingle que aboca al llit del riu Sénia, sobre el que es va construir el nucli de població medieval, aquest edifici sembla molt refet posteriorment. El rentador en si se situa a un nivell inferior al del carrer, i s'hi accedeix mitjançant uns esgraons refets modernament. És un receptacle amb parets de 1m d'alçada aproximada, fetes de maçoneria amb lloses de pedra al damunt, inclinades cap a l'aigua i amb incisions al damunt per a facilitar el rentat, sobresurten uns ferros més moderns que sostenen taulons de fusta per penjar la roba neta. Rep l'aigua del reguer del poble i l'expulsa per l'extrem contrari.

## Història

Podria tractar-se d'un element posterior al 1834, any en què consta documentalment una donació per a la realització del projecte de baixar un canal d'aigua fins a la Plaça d'Espanya, ja que aquesta aleshores només arribava fins a "La Nòria". Com els altres safareigs del poble anava acompanyat d'un abeurador, situat a la banda oposada del carrer que fou retirat.

## Referències

* 1 2 «Safareig de la Nòria». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Txàpkino

Txàpkino - Чапкино (rus) - és un poble de l'óblast de Bélgorod, a Rússia. El 2016 tenia 195 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Arma Christi

Arma Christi ("armes de Crist") és el nom que reben els instruments emprats en la Passió de Jesús i que s'han convertit en símbols dels cristianisme. Apareixen freqüentment com a element iconogràfic en l'art religiós amb un significat teològic que transcendeix (però també inclou) el seu caràcter funcional. Molts d'ells han estat posteriorment usats en heràldica de famílies cristianes. La seva presència neix amb l'edat mitjana i es trasllada a les imatges de religiositat popular.
Es poden agrupar segons dos criteris: un és el cronològic, segons a quina escena de la Passió es refereixin, i l'altre segons la seva tipologia. Si s'atén als passatges bíblics, es poden diferenciar els instruments referits al Sant Sopar (com el Sant Calze on el vi es transforma en la sang de Jesús), els que fan referència a la traïció de Judes (les 30 monedes de plata), la detenció de Jesús (on apareixen sovint l'espasa de Pere), el procés previ a la sentència (en el qual destaca la corona d'espines, la columna on van fuetejar Jesús o les cadenes símbol de la presó), el camí del Calvari (on apareix la relíquia més important del cristianisme, la Veracreu, o el drap que conté la Santa Faç), la crucifixió (de la qual els instruments més coneguts són els claus per fixar el cos de Jesús a la creu, la túnica i els daus amb què se la van jugar els soldats romans, el rètol INRI o la llança de Sant Longí) i per acabar el davallament de la creu (representat pel sudari del cadàver de Jesús).
Tenint en compte la tipologia dels instruments, es pot afirmar que les pròpiament "armes" són tots aquells elements usats per fer mal o humiliar Jesús, que representen el seu patiment per salvar la humanitat. Per això dins d'aquest grup es consideren els claus i la creu, el fuet, la llança, la túnica i els daus, el ceptre de canya i el mant púrpura, el rètol amb la inscripció INRI, les torxes, la corona d'espines i l'escala.
Altres elements menys freqüents són les pinces per a treure els claus o el martell per a clavar-los, l'esponja de vinagre, el gall que s'associa a la negació de Sant Pere o la mirra amb què es va ungir el seu cos abans de l'enterrament. Espases i llances poden aparèixer en mans de soldats o d'àngels que defensen Jesús o lluiten contra els dimonis, ja que els instruments de la Passió esdevenen les armes amb què es defensa el cristianisme.

## Referències

* ↑ Miravalles, Luis «Los "arma Christi" en los crucifijos populares». Revista de Folklore, 204, 1997. Arxivat de l'original el 19 d’octubre 2016 [Consulta: 18 octubre 2016].
* ↑ Tucker, Suzzeta. «Arma Christi». ChristStory. Arxivat de l'original el 5 d’abril 2005. [Consulta: 18 octubre 2016].
# Chromis nigrura

Chromis nigrura és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a l'Índic.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mont Krusenstern

El Mont Krusenstern (rus: Гора Крузенштерна, Gora Kruzenxterna) és una muntanya de l'illa del Nord de Nova Terra, a Rússia. Amb 1547 msnm és el pic més alt de l'óblast d'Arkhànguelsk.
La muntanya es troba a la vora de la costa nordoccidental de l'illa, a prop de la badia de Nordenskiöld i de la glacera Glazov. Fiódor Litke (1797-1882), va cartografiar la costa occidental de Nova Terra durant un total de quatre expedicions entre el 1821 i 1824 i li va donar el nom de l'almirall Adam Johann von Krusenstern (1770–1846) a la muntanya.

## Referències

* ↑ География Новой Земли
* ↑ Historia w obliczu Fedora Litke.
# Aunque tú no lo sepas

Aunque tú no lo sepas és una pel·lícula espanyola del 2000 dirigida per Juan Vicente Córdoba, autor també del guió, inspirat en una narració d'Almudena Grandes.

## Argument

Lucía (Sílvia Munt), una atractiva dona d'uns 40 anys sent que se li bolca el cor en creuar-se amb un home, Juan (Gary Piquer), en uns grans magatzems. Sense dubtar-ho decideix seguir-ho fins a la seva casa, la mateixa casa on, 25 anys enrere, mentre el franquisme donava els seus últims espertenecs, Juan va veure per primera vegada a Lucía i es va enamorar d'ella. Llavors tenien 17 anys i van inventar un llenguatge comú a través dels seus balcons.

## Repartiment

* Sílvia Munt... Lucía
* Gary Piquer... Juan
* Andrés Gertrúdix... Juan Joven
* Cristina Brondo... Lucía Joven
* Daniel Guzmán... Santi Joven
* Luisa Gavasa ... Madre Juan
* Emilio Linder ... Padre Juan
* Txema Blasco… Benito
* Darío Paso ... Kike
* Eloy Azorín ... Nacho

## Comentaris

El relat de la joventut dels personatges recorda a la pel·lícula Breu film sobre l'amor, de Krzysztof Kieślowski. Va ser la segona pel·lícula com a director de Còrdova, sent la primera el curtmetratge Entrevías de 1995.

## Premis
### Medalles del Cercle d'Escriptors Cinematogràfics

| Categoria | Candidats | Resultat |
| Millor guió adaptat | Juan Vicente Córdoba Col·laboradors: Antonio Conesa María Reyes Arias José Manuel Benayas Rafa Russo | Guanyadors |

## Referències

* ↑ Juan Vicente Córdoba lleva a Granada 'Aunque tú no lo sepas', El País, 21 de gener de 2001
* ↑ Juan Vicente córdoba estrena «Aunque tú no lo sepas», El Cultural. 3 de gener de 2001
* ↑ Aunque tú no lo sepas a Fotogramas
* ↑ «Medallas del CEC a la producción española de 2001». CEC. Arxivat de l'original el 2015-12-22. [Consulta: 24 juny 2018].
# Champs

«Champs» té aquests significats:
* Toponímia:
** Champs (Aisne)
** Champs (Orne)
** Champs (Puèi Domat)
** Champs-sur-Marne, municipi francès al departament de Sena i Marne (regió de l'Illa de França)
** Champs-sur-Tarentaine-Marchal, municipi francès al departament de Cantal (regió d'Alvèrnia)
** Champs-sur-Yonne, municipi francès al departament del Yonne
** Les Champs-de-Losque, municipi francès al departament de Manche
** Les Champs-Géraux, municipi francès al departament de Costes del Nord (regió de Bretanya)
** Los Champs e Romenh, municipi francès al departament de la Dordonya (regió de l'Aquitània)
** Cantó de Champs-sur-Marne
** Quatre-Champs, municipi francès al departament de les Ardenes
* Biografies: Ettore de Champs (segle xix), músic del Romanticisme
# Txàmzinka

«Txàmzinka» té aquests significats:
* Txàmzinka (Uliànovsk), localitat de l'óblast d'Uliànovsk, a Rússia
* Txàmzinka (Mordòvia), localitat de la república de Mordòvia, a Rússia
# Safareig de la Séquia

El Safareig de la Séquia és una obra de Cervera (Segarra) protegida com a Bé Cultural d'Interès Local.

## Descripció

Obra hidràulica que condueix l'aigua des de Sant Pere dels Arquells fins a diferents indrets de l'horta de Cervera. En algunes parts, on es transforma en elements merament funcionals, és revestida de pedra i morter. Els més importants del seu recorregut són: el safareig a la zona de Vergós i el safareig abeurador del veïnat de Sant Francesc de Cervera.

## Referències

* ↑ «Safareig de la Séquia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Aït Ouadrim

Aït Ouadrim (en àrab آيت ودريم, Ayt Wadrīm; en amazic ⴰⵢⵜ ⵡⴰⴷⵔⵉⵎ) és una comuna rural de la província de Chtouka-Aït Baha, a la regió de Souss-Massa, al Marroc. Segons el cens de 2014 tenia una població total de 5.817 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Bartomeu Maura i Montaner

Bartomeu Maura i Montaner (Palma, 1844 – Madrid, 1926) va ser un gravador mallorquí.
La seva formació va tenir lloc a la Mallorca natal, Roma i també a Madrid, on treballà, a partir del 1893, com a director artístic de la Fàbrica Nacional de Moneda i Timbre, gravador del primer Banc d'Espanya i acadèmic de San Fernando.

## Premis

* dues medalles a les Exposicions Nacionals de Belles Arts de Madrid:
** amb un gravat de Las Lanzas de Velázquez (1876)
** autoretrat (1901)

## Referències

«Bartomeu Maura i Montaner». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Francesc Maura i Montaner
* Antoni Maura i Montaner
# Bammatiurt

Bammatiurt (en rus: Бамматюрт) és un poble de la república del Daguestan, a Rússia. Segons el cens del 2010 tenia 4.337 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juny 2021].
* ↑ Село Кандаураул на карте
# Batman: La Lego pel·lícula

Batman: La Lego pel·lícula (títol original: The Lego Batman Movie) és una comèdia d'animació per ordinador i aventures coproduïda als Estats Units, Austràlia i Dinamarca estrenada el 9 de febrer del 2017, spin-off de The Lego Movie. Està dirigida per Chris McKay i escrita per Seth Grahame-Smith, distribuïda per Warner Bros. Pictures i compta amb les veus protagonistes de Will Arnett, Rosario Dawson, Ralph Fiennes, Michael Cera, Zach Galifianakis i Mariah Carey. Està basada principalment en la línia de construcció de joguets LEGO i el personatge de DC Comics Batman. El film és una coproducció internacional dels Estats Units, estrenada el 10 de febrer de 2017.
Ha estat doblada al català.

## Recepció

El film va tenir molt bones crítiques. A la pàgina Rotten Tomatoes que agrega opinions de diversos llocs web té un 91% i 219 ressenyes. Al web Metacritic que reuneix crítiques de diverses fonts té una valoració de 75 sobre 100 basada en 48 crítiques. A IMDB té una valoració de 7,7 sobre 10.

## Referències

* 1 2 «Batman: La Lego pel·lícula». ésAdir. [Consulta: 2 setembre 2020].
* ↑ «Rotten Tomatoes» (en anglès). [Consulta: 10 març 2017].
* ↑ «Metacritic» (en anglès). [Consulta: 10 març 2016].
* ↑ «IMDB» (en anglès). [Consulta: 10 març 2017].

## Enllaços externs

* Batman: La Lego pel·lícula - Lloc web oficial (anglès)
* Batman: La Lego pel·lícula a la Base de dades de cinema en català
# Batman: New Times

Batman: New Times és una pel·lícula d'animació estatunidenca dirigida per Jeffery Scheetz el 2005. Pinta una versió de Batman amb personatges que s'assemblen als legos.

## Argument

Mentre que Bruce Wayne dirigeix un festí al seu casal, rep una crida del comissari Gordon que li informa que el Joker s'ha evadit una vegada més de l'asil psiquiàtric...

## Repartiment de doblatge en la versió original

* Adam West: Bruce Wayne / Batman.
* Joshua Adams: Robin / Dick Grayson.
* Alan Shearman: Alfred Pennyworth.
* Mark Hamill: Joker.
* Courtney Thorne-Smith: Catwoman / Ms. Kitka Karenska.
* Dick Van Dyke: James Gordon.
* Sean Fitzsimmons: Harvey Bullock.
* Anne Scheetz: Fiona Vost.
* Chrissy Kiehl: Harley Quinn.

## Referències

* 1 2 «Batman: New Times (C)» (en castellà). Filmaffinity. [Consulta: 15 maig 2022].
# BMS

* Aquest article tracta sobre el programa de seguiment de papallones diürnes. Vegeu-ne altres significats a «BMS (desambiguació)».
El BMS (Butterfly Monitoring Scheme) és un programa de seguiment de papallones diürnes creat a Gran Bretanya fa més de vint anys i que des de llavors s'ha anat estenent per diversos països i regions d'Europa.
A Catalunya s'inicià el 1994 amb el suport del Departament de Medi Ambient de la Generalitat. La metodologia es basa en la repetició de censos visuals al llarg d'uns recorreguts prefixats, dividits en diverses seccions corresponents a diferents hàbitats, tot identificant i comptant les papallones que apareixen en una franja de 5 m entorn de l'observador. Es repeteix el procediment una vegada per setmana durant el període de març a setembre fent un total de 30 recomptes, per tal de poder captar l'evolució estacional.

## Referències

* ↑ «Catalan Butterfly Monitoring Scheme». [Consulta: 12 octubre 2018].
# Base aèria de Dombarovski

Dombarovski (també com a Tagilom) és una base aèria militar a 6 km al nord-oest del poble de Dombarovski, prop de Iasni a l'Oblast d'Orenburg, Rússia. Operat per les Forces Aèries Soviètiques i posteriorment per la Força Aèria Russa, compta amb esquadrons de caces interceptors i una base d'ICBM (que ha estat adaptat per al llançament de satèl·lits comercials).

## Base interceptora

La instal·lació va comptar amb tres equips de reserva.
Unitats estacionades a Dombarovski inclouen:
* 412 IAP (412è Regiment d'Aviació Interceptor), amb aeronaus Su-9 de principis de la dècada de 1970 i MiG-23M de finals de la mateixa dècada. La 412 IAP va ser dissolta en 1993.
* 763 IAP (763è Regiment d'Aviació Interceptor), amb aeronaus MiG-23 en 1991. Hi ha incertesa sobre aquest regiment.

## Referències

* ↑ «Aviatsiya PVO». Aviabaza KPOI.
# Armindo Fonseca

Armindo Fonseca (Rennes, 1 de maig de 1989) és un ciclista francès, professional des del 2011. Actualment corre a l'equip Fortuneo-Vital Concept. En el seu palmarès destaca el Tour de Vendée de 2014.

## Palmarès

* 2006
** Vencedor d'una etapa al Tour de Valromey
* 2014
** 1r al Tour de Vendée
** Vencedor d'una etapa als Boucles de la Mayenne

### Resultats al Tour de França

* 2014. 138è de la classificació general
* 2015. 119è de la classificació general
* 2016. 146è de la classificació general

## Enllaços externs

* Fitxa a sitiodeciclismo.net
# Chromis onumai

Chromis onumai és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 12,6 cm de longitud total.

## Distribució geogràfica

Es troba a Taiwan i Japó.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Senou & Kudo. 2007. Bulletin of the National Museum of Nature and Science, Ser. A, Suppl., (1): 51-57.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moixera de Suècia

La moixera de Suècia (Sorbus intermedia) és una espècie de moixera que viu al sud de Suècia i de manera dispersa a Dinamarca (Bornholm), l'extrem sud de Finlàndia, els estats Bàltics i nord de Polònia.
A Carl von Linné li van encarregar oficialment l'estudi d'aquest arbre amb vistes al seu aprofitament comercial.
És un arbre de mida mitjana que creix de 10 a 20 m d'alt. Les fulles són verdes per dalt i amb pilositat densa per sota, de 7–12 cm de llarg i 5–7 cm d'ample, amb de quatre a set lòbuls ovals i els marges finament serrats. Les flors, de pètalsblancs, es produeixen en corimbes a finals de primavera. El fruit és un pom oval que madura a la tardor, fa 15 mm de llarg i 10 mm de diàmetre. Els ocells en dispersen les llavors
Sorbus intermedia és un híbrid triple entre S. aucuparia, S. torminalis, i S. aria o una altra espècie estretament relacionada. Està estretament emparentat amb Sorbus hybrida un altre híbrid.

## Cultiu i usos

Arbre ornamental al nord d'Europa. S'ha nauralitzat a les illes Britàniques. Molt sovint es planta l'espècie pròxima Sorbus mougeotii (Moixera dels Vosges).

## Referències

* 1 2 Rushforth, K. (1999). Trees of Britain and Europe. Collins ISBN 0-00-220013-9
* ↑ Den Virtuella Floran: Sorbus intermedia (en suec; amb mapes)
* ↑ Mitchell, A. F. (1974). A Field Guide to the Trees of Britain and Northern Europe. Collins ISBN 0-00-212035-6
* ↑ Nelson-Jones, E.B.; Briggs, D.; Smith, A.G. (2002). The origin of intermediate species of the genus Sorbus. Theoretical and Applied Genetics. 105(6–7): 953–963.
* ↑ Chester, M.; Cowan, R.S.; Fay, M.F.; Rich, T.C.G. (2007). Parentage of endemic Sorbus L. (Rosaceae) species in the British Isles: evidence from plastid DNA. Botanical Journal of the Linnean Society. 154(3): 291–304.
* ↑ Flora of NW Europe: Sorbus intermedia
* ↑ Hansen, K. F. (1985). Bornholmsk røn, Seljerøn, vogeserrøn. Haven 85 (7/8): 421-423 (in Danish).